**Erik Nevland** (født 10. november 1977 i Stavanger) er en norsk fotballeder og tidligere fotballspiller som er sportssjef for Viking.

Han spilte sist for Viking som angrepsspiller og la opp som fotballspiller 1. januar 2013..

Nevland fikk i ung alder (1997) prøve seg i Manchester United, etter at Nevlands mor, som jobbet i Viking Fotballklubbs administrasjon, fikset treningsopphold. Han spilte bare to kamper i United, og ble mot sin vilje leid ut til IFK Göteborg. Deretter kom han tilbake til gamleklubben Viking, der scoret han mange mål og ble satt stor pris på av fansen. Nevland var svært delaktig i Vikings seier i cupfinalen i 2001 og i kampen mellom Viking-Chelsea 3. oktober 2002, i UEFA-cupen da Viking vant 4-2 hjemme og dermed totalt 5-4 sammenlagt og slo ut storklubben. 

I 2008 ble han kjøpt til den engelske klubben Fulham, etter å ha hatt suksess i nederlandske FC Groningen. I Fulham spiller han sammen sin gamle klubbkamerat fra Viking – Brede Hangeland. De to ble hentet til klubben av Roy Hodgson, som også hadde trent dem i Viking. De to nordmennene var viktige bidragsytere da Fulham såvidt berget plassen i Premier League våren 2008.

Erik Nevland debuterte for A-landslaget 6. juni 2001 mot Belarus. Han har i tillegg 22 U21-kamper, 3 U20-kamper og 2 B-landskamper. Det skulle gå mer enn fem år før han fikk sin neste landskamp. Etter suksess i FC Groningen fikk han spille to landskamper vinteren 2006/07. Etter overgangen til Fulham, ble han igjen aktuell for landslagsspill våren 2008.

Erik Nevland skrev under en kontrakt med Viking som gjorde ham til Viking-spiller fra og med 1. juli 2010 og ut sesongen 2012. Hans siste kamp for Viking var mot Vålerenga den 18. november 2012. Viking vant kampen 2-1. Nevlands 327 kamper som vikingspiller fører ham opp på en delt 22.-plass blant spillerne med flest opptredener for Viking. I løpet av Viking-karrieren scoret Nevland 139 mål og dermed innehar han 7.-plass på den historiske toppscorerlisten i klubben. Nevland er barnebarnet til den tidligere Vikingspilleren, Kåre Bjørnsen.

Referanser
----------

1. ↑   Argentine Soccer Database, oppført som ERIK NEVLAND, BDFA player ID 55579[Hentet fra Wikidata]
2. ↑   transfermarkt.com, Transfermarkt spiller-ID 13711, besøkt 9. oktober 2017[Hentet fra Wikidata]
3. ↑  Erik Nevland fotball.no
4. ↑  Erik Nevland ny sportssjef
5. ↑  «Erik Nevland - Player profile». *www.transfermarkt.com* **(engelsk)**. Besøkt 11. mai 2021.
6. 1 2  «Tangerte Cato Andersen» Arkivert 5. mars 2016 hos Wayback Machine.. viking-fk.no.

Eksterne lenker
---------------

* (en) Erik Nevland – Transfermarkt Rediger på Wikidata

* (en) Erik Nevland – Transfermarkt (manager) Rediger på Wikidata

* (en) Erik Nevland – national-football-teams.com Rediger på Wikidata

* (en) Erik Nevland – WorldFootball.net Rediger på Wikidata

* (en) Erik Nevland – Soccerbase.com Rediger på Wikidata

* (en) Erik Nevland – FootballDatabase.eu Rediger på Wikidata

* (en) Erik Nevland – Soccerway Rediger på Wikidata

* (en) Erik Nevland – EU-Football.info Rediger på Wikidata

* (en) Erik Nevland – PlaymakerStats.com Rediger på Wikidata

* (no) Erik Nevland – Norges Fotballforbund Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |